**Leigh Ignatius Julius** (s. 25. maaliskuuta 1985 Cradock) on eteläafrikkalainen yleisurheilija, joka kilpailee pikajuoksussa. Hän edustaa seuratasolla Mr. Price Athletics Clubia ja useassa arvokilpailussa Etelä-Afrikkaa. Aikuisten tasolla Juliusin paras saavutus Afrikan kisojen 200 metrin mestaruus vuonna 2007.

Urheilu-ura
-----------

Julius voitti vuonna 2001 alle 18-vuotiaiden MM-kisoissa pronssia viestistä ja sai universiadeista kultaa 200 metriltä sekä hopeaa 100 metriltä Daegun kisoissa 2003. Hän oli voittanut maansa nuorten mestaruuden 2002 sekä 100 että 200 metrin matkoilta. Vuonna 2004 hän oli alle 20-vuotiaiden MM-kisoissa toinen 200 metrillä, ja samoissa kisoissa Etelä-Afrikka oli pitkässä viestissä hopealla. Lisäksi Julius voitti maansa mestaruuden sekä 100 että 200 metrillä. Hän oli Ateenan olympialaisissa 2004 alkueränsä kuudes 200 metrin matkalla, eikä päässyt toiselle kierrokselle saakka ja putosi samalla matkalla puolivälierissä Helsingin MM-kisoissa 2005. Julius jäi alkueriin myös Helsingin MM-kisoissa 100 metrillä, mutta voitti universiadeissa 200 metrin kultaa ollen kisahistorian ensimmäinen, joka saavutti tittelin toista kertaa peräkkäin. Hän kilpaili kyseisenä kesänä myös muun muassa Lappeenrannan Eliittikisoissa. Julius voitti vuonna 2006 Etelä-Afrikan mestaruuden 200 metrillä.

Julius voitti vuonna 2006 Afrikan-mestaruuskisoissa pronssia 200 metrillä ja pääsi samassa lajissa välieriin saakka Kansainyhteisön kisoissa. Etelä-Afrikan viestijoukkue sai Kansainyhteisön kisoissa hopeaa ajallaan 38,98 sekuntia 4 × 100 metrin matkalta, jossa Julius juoksi kolmannen osuuden. Maa sai pikaviestin hopeaa myös vuoden 2007 universiadeissa, ja Julius sai 200 metrin henkilökohtaisen hopeamitalin juostuaan matkan ajassa 20,96. Hän voitti samana vuonna 200 metrin kultaa Afrikan kisoista seitsemän sekunnin sadasosan erolla Ghanan Seth Amoohon, ja Etelä-Afrikka saalisti jälleen hopeaa 4 × 100 metriltä.

Julius oli maansa pikaviestijoukkueen jäsen Pekingin olympialaisissa 2008, mutta joukkue joutui keskeyttämään alkueräjuoksunsa. Hän oli 4 × 100 metrin viestijoukkueen jäsenenä voittamassa universiadien pronssia vuonna 2009. Julius kilpaili samoissa universiadeissa myös 200 metrillä.

Muuta
-----

Julius on opiskellut Nelson Mandela Metropolitan Universityssä liikuntatieteitä, ja Chris Doubell on valmentanut häntä.

Henkilökohtaiset ennätykset
---------------------------

*Lähde: Tilastopaja* 

* 100 m: 10,25 s (Rio de Janeirossa 2007)
* 200 m: 20,42 (Potchefstroomissa 2010)

Lähteet
-------

1. 1 2 3 4  Leigh Julius Biography and Olympic Results - Olympics at Sports-Reference.com *sports-reference.com*.  Arkistoitu 11.11.2012. Viitattu 25.3.2012. (englanniksi)
2. ↑  Debrecen '01 Results IAAF.  Arkistoitu 10.7.2009. Viitattu 25.3.2012. (englanniksi)
3. 1 2  World Student Games (Universiade - Men) *gbrathletics.com*. Viitattu 25.3.2012. (englanniksi)
4. 1 2 3 4 5 6 7  Iaaf.org - Athletes IAAF. Viitattu 25.3.2012. (englanniksi)
5. ↑  IAAF World Junior Championships *gbrathletics.com*. Viitattu 25.3.2012. (englanniksi)
6. 1 2  News *nmmu.ac.za*. Viitattu 27.3.2012. (englanniksi)
7. ↑  Tilastopaja Oy Result Service *tilastopaja.net*. Viitattu 27.3.2012. (englanniksi)[vanhentunut linkki]
8. ↑  M2006 > Schedule and Results > Athletics *melbourne2006.com.au*.  Arkistoitu 21.3.2012. Viitattu 25.3.2012. (englanniksi)
9. ↑  Iaaf.org - Historic gold for Thailand as athletics starts World University Games, Day 1 IAAF. Viitattu 25.3.2012. (englanniksi)
10. ↑  Iaaf.org - Second gold for Akkas, historic wins for Egypt and Portugal and two records fall, WUG 5th day IAAF. Viitattu 25.3.2012. (englanniksi)
11. ↑  Jeux africains 2007 / 2007 All Africa Games *africathle.com*. Viitattu 25.3.2012. (englanniksi)
12. ↑  Athletics Biography & Results - South Africa (Arkistoitu alkuperäisestä) *results.ub2009.org*.  Arkistoitu 9.1.2010. Viitattu 25.3.2012. (englanniksi)
13. ↑  Athletics Biography & Results - Julius Leigh (Arkistoitu alkuperäisestä) *results.ub2009.org*.  Arkistoitu 24.2.2010. Viitattu 25.3.2012. (englanniksi)
14. ↑  News *nmmu.ac.za*. Viitattu 27.3.2012. (englanniksi)
15. ↑  Tilastopaja OY - athlete database *tilastopaja.net*. Viitattu 25.3.2012. (englanniksi)[vanhentunut linkki]


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |